
RAPORT DE SPECIALITATE
privind rectificarea pct-ului 1 din Anexa 1 la Hotărârea Consiliului Local al Municipiului Timişoara nr.  328/22.06.2018 privind aprobarea Raportului pentru numirile finale, întocmit de către Comisia de selecţie, în vederea ocupării posturilor vacante de membri în Consiliul de Administraţie la Societatea de Transport Public Timişoara S.A.

	Având în vedere Expunerea de motive nr. SC2018-…………………… privind oportunitatea proiectului de hotărâre, a Primarului Municipiului Timişoara - domnul Nicolae Robu;
Având în vedere Hotărârea Consiliului Local al Municipiului Timişoara nr. 149/03.04.2018 privind aprobarea Planului de selecţie – componenta integrală şi  a Profilului personalizat al Consiliului de Administraţie pentru Societatea de Transport Public Timişoara S.A.;
Având în vedere Hotărârea Consiliului Local al Municipiului Timişoara nr. 328/22.06.2018 privind aprobarea Raportului pentru numirile finale, întocmit de către Comisia de selecţie, în vederea ocupării posturilor vacante de membri în Consiliul de Administraţie la Societatea de Transport Public Timişoara S.A.;
Facem următoarele precizări:
În conformitate cu Hotărârea Consiliului Local al Municipiului Timişoara nr. 149/03.04.2018 prin care s-a aprobat Profilul Consiliului de Administraţie pentru Societatea de Transport Public Timişoara S.A., competenţele specifice sectorului, aşa cum au fost recomandate de către expertul independent contractat şi în baza cărora s-a realizat procedura de selecţie, sunt următoarele: cunoştinţe în domeniul transporturilor de călători şi cunoaşterea proceselor tehnologice/operaţionale în domeniul transportului public de călători.
În acest sens, propunem rectificare punctului 1 din Anexa 1 la HCL nr. 328/22.06.2018, astfel: 
„1. Competenţe specifice sectorului (cunoştinţe în domeniul transporturilor de călători, cunoaşterea proceselor tehnologice/operaţionale în domeniul transportului public de călători)”
Având în vedere cele menţionate mai sus, apreciem că Proiectul de hotărâre privind modificarea pct-ului 1 din Anexa 1 la Hotărârea Consiliului Local al Municipiului Timişoara nr.  328/22.06.2018 privind aprobarea Raportului pentru numirile finale, întocmit de către Comisia de selecţie, în vederea ocupării posturilor vacante de membri în Consiliul de Administraţie la Societatea de Transport Public Timişoara S.A., îndeplineşte condiţiile pentru a fi supus dezbaterii şi aprobării plenului Consiliului Local al Municipiului Timişoara.

Consilier,
Lazăr Violeta

